<classify> Na THERESIA GASPER-DAR ES SALAAM BAADA ya kupata ushindi wa mabao 2-0 dhidi ya Lipuli FC,Kocha msaidizi wa Azam, Idd Nassor Cheche, amesema wamepata morali yakuendeleza vichapo katika mchezo wao ujao wa Ligi Kuu Tanzania Bara dhidi yaYanga, unaotarajiwa kuchezwa Jumapili Uwanja wa Uhuru, Dar es Salaam. Azam juzi walipata ushindi wa mabao 2-0 dhidi ya Lipuli kwenyeUwanja wa Taifa, Dar es Salaam. Akizungumza baada ya mchezo huo, Cheche alisema amefurahikuona wachezaji wake wamefuata kile walichowafundisha hivyo wataendeleakupambana katika mechi zilizopo mbele yao. Mchezo ulikuwa mgumu lakini utulivu ndio umefanya tuwezekupata ushindi, hivyo kwa sasa tunaenda kujiandaa kwa ajili ya mechiinayotukabili mbele yetu dhidi ya Yanga ili tuweze kuvuna pointi tatu muhimu,alisema. Alisema mchezo huo utakuwa na ushindani mkubwaukizingatia wapinzani wao wametoka kufungwa, hivyo lazima wawe makini zaidikuhakikisha wanaendeleza ushindi. Cheche alisema watatumia uzembe wa wapinzani wao iliwapate mwanya wa kufunga kwani kila mmoja atakuwa akihitaji ushindi. Alisema kwa sasa wanakwenda kuyafanyia kazi baadhi ya kasoro zilizojitokeza katika mchezo wao uliopita ili zisijirudie Jumapili.  <topic>: MICHEZO 